Diari Oficial de la Generalitat Valenciana


Sumari del DOGV 5076, del 23-08-2005 (2005/8931)

RESOLUCIÓ de 27 de juliol de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Annex per a l'any 2004 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5076

Data del DOGV
:   23-08-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/8931


Data del document
:   27-07-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * arxiu
    * cooperació administrativa
    * catàleg
    * administració central
    * patrimoni cultural

RESOLUCIÓ de 27 de juliol de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Annex per a l'any 2004 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià. [2005/8931]
  
Subscrit, després de la tramitació prèvia reglamentària, entre la Generalitat Valenciana i el Ministeri de Cultura, el 20 d'octubre de 2004, l'Annex per a l'any 2004 al Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Annex, que ha quedat inscrit en el Registre de Convenis amb el número 0429/2005, i que figura com a annex d'esta resolució.
  
València, 27 de juliol de 2005.- La directora general de Relacions amb les Corts i Secretariat del Govern: Alida C. Mas Taberner.
  
ANNEX PER A L'CKR 4428 AL CONVENI DE COL·LABORACIÓ ENTRE EL MINISTERI D'EDUCACIÓ, CULTURA I ESPORT I LA GENERALITAT VALENCIANA PER A LA REALITZACIÓ DEL CENS DEL PATRIMONI DOCUMENTAL VALENCIÀ
  
Madrid, 20 d'octubre de 2004
  
D'una part: Carmen Calvo Poyato, ministra de Cultura, en nom i representació del citat departament ministerial, en virtut del que establix l'article 13 de la Llei 6/1997, de 14 d'abril, d'Organització i Funcionament de l'administració General de l'Estat i conforme a l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4 /1999.
  
D'una altra part: Alejandro Font De Mora Turón, conseller de Cultura, Educació i Esport de la Generalitat Valenciana, actuant en nom i representació d'esta, i autoritzat conforme a l'acord adoptat pel Consell de la Generalitat Valenciana de data de 24 de setembre de 2004.
  
Exposen:
  
I. Amb data 28 d'octubre del 2002 ambdós parts van subscriure un conveni de col·laboració per a la realització del Cens del Patrimoni Documental, en desenrotllament, respectivament, de competències pròpies i conforme a l'art. 51 de la Llei 16/1985, de 25 de juny, de Patrimoni Històric Espanyol: - L'Administració de l'Estat en col·laboració amb les altres Administracions competents, confeccionarà el Cens dels Béns integrants del Patrimoni Documental?, sent, igualment, d'aplicació l'art. 78 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
II. En les clàusules tercera i sèptima del citat conveni queda supeditada la vigència d'este a la realització del seu objecte (elaboració del Cens del Patrimoni Documental Valencià), així com a la subscripció d'annexos a este per a estipular el finançament anual de dit objectiu, d'acord amb les disponibilitats pressupostàries i l'avaluació dels treballs realitzats.
  
Per tot allò que s'ha exposat, ambdós parts
  
Acorden
  
Primer. D'acord amb el que establix la clàusula tercera del conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià, subscrit el 28 d'octubre del 2002, la quantitat total per al 2004 es fixa en 20.000 euros, corresponent al Ministeri de Cultura 6.000 euros, és a dir, el 30% del total, a càrrec de la partida pressupostària 18.81.339K.879, i a la Generalitat Valenciana 14.000 euros, és a dir, el 70% del total, a càrrec de l'aplicació 52.04.19.857.33, dels Pressupostos de Gastos de la Generalitat Valenciana, Conselleria de Cultura, Educació i Esport.
  
Segon. La quantitat que aporta el Ministeri de Cultura serà lliurada a la Generalitat Valenciana, una vegada firmat el presente Annex al conveni, a fi que siga invertida en el pagament del personal catalogador, segons el que establix la clàusula tercera del conveni.
  
Firmen les parts en el lloc i data indicats en l'encapçalament.
  
La ministra de Cultura: Carmen Calvo Poyato